Fjölþætt útfararþjónusta krefst fagmennsku og nærgætni . Útfararþjónusta Kirkjugarðanna hefur þjónustað landsmenn í 70 ár . Í hröðu nútímasamfélagi er sífellt vaxandi krafa um fagmennsku og góða þjónustu á flestum sviðum og þar er útfararþjónusta ekki undanskilin . Hjá Útfararstofu Kirkjugarðanna er leitast við að svara þeim kröfum og væntingum t.d. með því að leggja áherslu á þær hliðar þjónustunnar sem snúa að tilfinningum og mýkt , enda er þjónustan viðkvæm og mikilvæg að sögn Sigrúnar Óskarsdóttur , guðfræðings og útfararstjóra . „ Með aukinni kröfu um fagmennsku á þessum viðkvæmu stundum býður Útfararstofa Kirkjugarðanna upp á þjónustu reynslumikils starfsfólk sem m.a. sækir hin látnu , klæðir þau og snyrtir og veitir þjónustu við kveðjustundirnar . Það er lögð mikil áhersla á hlýjar móttökur og hefur stofan á að skipa sérfræðinga á sviði sálgæslu , félagsráðgjafar og lögfræði . Fyrirmynd að fagmennsku og hlýjum móttökum í fallegu húsnæði sækjum við til kollega okkar á Norðurlöndum en við erum aðilar að norrænu samstarfi og sækjum reglulega fundi og ráðstefnur til að kynna okkur nýjungar . “ Ný hugmyndafræði Meðal helstu sérstöðu Útfararstofu Kirkjugarðanna má nefna háskólamenntaða sérfræðinga , stærð stofunnar og þægilega aðstöðu til að taka á móti aðstandendum bætir Emilía Jónsdóttir félagsráðgjafi við . „ Stundum eru einstaka mál sérstaklega viðkvæm , t.d. þegar dauðann hefur borið að skyndilega . Þá höfum við fagfólk til ráðgjafar og gefum aðstandendum svigrúm fyrir þann tíma sem þarf . Þá er annað starfsfólk til taks til þess að sinna því sem þarf til þess að halda starfseminni gangandi allan sólarhringinn . Auk þess bjóðum við upp á vaktsíma og stuttan viðbragðstíma . “ Mynd / Hallur Karlsson Útfararstofa Kirkjugarðanna leggur áherslu á jafnan hlut karla og kvenna í þjónustunni . „ Við höfum tileinkað okkur nýja hugmyndafræði er lýtur að þjónustunni . Stofan hefur á að skipa reynslumiklu starfsfólki og sérfræðingum sem eru tilbúin að leiðbeina , aðstoða og þjóna . Það er ekki okkar að segja hvernig kveðjustundirnar eiga að vera , við hlustum og leggjum okkur fram um að nema þarfir og óskir aðstandenda og fylgja þeim eins og mögulegt er , “ bæta þær við . Þær segja Útfararstofu Kirkjugarðanna vera einu útfararstofuna hér á landi sem býður upp á lögfræðiþjónustu en það sé innifalið í þjónustunni að hitta lögfræðing eftir útför til að leiðbeina þeim , sem á þurfa að halda , við uppgjör dánarbús . „ Einnig veitum við þjónustu sem við köllum Hinstu ósk en þar bjóðum við einstaklingum til samtals um lífslokin . Einhverjum kann að finnast þetta framandi og jafnvel óþægilegt en í raun finnst flestum eftirlifandi gott að hafa einhverja hugmynd um óskir látinna ástvina sinna þegar kemur að skipulagi útfararinnar , “ segir Sigrún . „ Einnig veitum við þjónustu sem við köllum Hinstu ósk en þar bjóðum við einstaklingum til samtals um lífslokin . “ Dauðinn á ekki að vera tabú Í raun fer þjónustan þannig fram að allir eru velkomnir í heimsókn í Vesturhlíð 2 í Reykjavík segir Emilía . „ Þar bjóðum við upp á gott kaffi og viðkomandi getur sest niður í einrúmi eða þegið aðstoð sérfræðinga við að fylla út bækling sem hefur yfirskriftina Hinsta ósk . Grundvallaratriði á borð við ákvörðun um bálför eða hefðbundna kistugröf er ákvörðun sem mörgum reynist erfið . Þá er gagnlegt að sú umræða hafi átt sér stað fyrir andlát . Það er heldur ekki lengur sjálfgefið hvar fólk á að hvíla þar sem mun algengara er að fólk flytji á milli landshluta og jafnvel landa . Það er því að mörgu að huga enda kjósa sífellt fleiri þessa þjónustu hjá okkur . “ Einnig er akstur mikilvægur þáttur í þjónustunni að þeirra sögn . „ Við leggjum því ríka áherslu á bílarnir okkar séu fallegir gæðavagnar í toppstandi . Á þessu ári höfum við keypt tvo nýja bíla , annars vegar Mercedes Benz-flutningsbíl og svo vorum við að fá til landsins sérútbúinn VOLVO 90 . Bíllinn er hinn glæsilegasti og mjög frábrugðinn sambærilegum bílum . “ „ Bíllinn er hinn glæsilegasti og mjög frábrugðinn sambærilegum bílum . “ Miklar breytingar í vændum Þær eru sammála um að miklar breytingar séu í vændum innan útfararþjónustunnar á næstu árum . „ Þar munum við kappkosta að mæta þörfum og breytingum varðandi útfarir með aukinni þjónustu og auknum gæðum . Þá viljum við einnig taka þátt í samtali og vinna að því að dauðinn verði ekki það tabú sem hann þó er í samfélagi okkar . “ Breyttar áherslur í rekstrinum hafa nú þegar skilað sér að þeirra sögn og segja þær starfsmenn vera umvafða kærleika og þakklæti fyrir þjónustu sína . Það er von og stefna stjórnenda og starfsmanna fyrirtækisins að breytingarnar muni ekki aðeins styrkja starfsemi útfararstofunnar heldur einnig bæta útfararþjónustu almennt í þágu aðstandenda .